Popper betviler alle disse antagelsene: (i) Determinismen er en feilaktig antagelse også i den klassiske fysikken; (ii) tilfeldigheter og sannsynligheter er uttrykk for hendelsenes natur, ikke (bare) for forskernes manglende kunnskap om disse; og (iii) dette gjelder like mye i kvantemekanikken som i den klassiske fysikken. Popper forfekter derfor (som også Einstein, Planck og Schrödinger) en objektiv og realistisk tolkning av kvantemekanikken.